CELEX: 62016TN0040
Language: mt
Date: 2019-07-29 00:00:00
Title: Kawża T-40/16: Rikors ippreżentat fid-29 ta’ Lulju 2019 — MU vs Il-Parlament

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/11
            
         
      Rikors ippreżentat fid-29 ta’ Lulju 2019 — MU vs Il-Parlament
      (Kawża T-40/16)
      (2019/C 312/12)
      Lingwa tal-kawża: it-Taljan
      
         Partijiet
      
      
         Rikorrent: MU (rappreżentant: A. Bruno, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tikkonstata u tiddikjara l-illegalità tad-deċiżjoni tal-Parlament Ewropew tal-11 ta’ Diċembru 2015 li tiċħad il-ħlas supplimentari għal trainees b’diżabbiltà previst fl-Artikolu 24(9) tar-Regoli interni li jirregolaw it-traineeships fis-segretarjat tal-Parlament Ewropew;
               
            
                  —
               
               
                  konsegwentement, tiddikjara id-dritt tar-rikorrent li jingħata l-ħlas supplimentari previst fl-Artikolu 29(9) tar-Regoli li jirregolaw it-traineeships fil-Parlament Ewropew, bħala persuna b’diżabbiltà ta’ 70 %;
               
            
                  —
               
               
                  tikkundanna lill-Parlament Ewropew jagħti lir-rikorrent il-kumpens addizzjonali previst mil-leġiżlazzjoni applikabbli, inklużi l-interessi u rievalwazzjoni monetarja bejn id-data tat-talba amministrattiva u l-pagament effettiv. Tikkundanna lill-Parlament Ewropew għall-ispejjeż u għall-kumpens legali ta’ din il-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka dawn il-motivi:
      
                  1.
               
               
                  Ir-rikonoxximent tal-ħlas supplimentari għall-persuni b’diżabbiltà, previst fl-Artikolu 24(9) tar-Regoli interni li jirregolaw it-traineeships fis-segretarjat tal-Parlament Ewropew, ma jaqax taħt id-diskrezzjoni tal-Parlament stess.
               
            
                  2.
               
               
                  Il-perċentwali tad-diżabbiltà hija kkonfermata jew stabbilita mill-konsulent mediku tal-Parlament Ewropew skont jekk jibbażax ruħu fuq ċertifikat nazzjonali jew fuq opinjoni ddettaljata tat-tabib tat-trainee, u b’riferiment għall-“iskala Ewropea ta’ evalwazzjoni għal finijiet mediċi tal-integrità fiżika u mentali”.
               
            
                  3.
               
               
                  Is-setgħa diskrezzjonali tal-Parlament Ewropew, jekk saħansitra għandu tali diskrezzjoni f’dan il-każ, ġiet eżerċitata lil hinn mil-limiti tagħha mingħajr ġustifikazzjoni. F’dan ir-rigward, ir-rikorrent jispeċifika li l-leġiżlazzjoni applikabbli tagħmel distinzjoni bejn il-każ fejn id-diżabbiltà tkun ibbażata fuq ċertifikat maħruġ mill-awtorità nazzjonali, bħalma huwa l-każ hawnhekk u f’liema każ tiġi kkonfermata mit-tabib tal-Parlament Ewropew, u l-każ different fejn id-diżabbiltà tkun ibbażata fuq rapport tat-tabib tat-trainee. F’dan il-każ tal-aħħar, u f’dan il-każ biss, il-perċentwali tad-diżabbiltà tiġi stabbilita mit-tabib tal-Parlament Ewropew.